Tájékoztató a 2026-2027. évi bölcsődei beiratkozáshoz

A jelentkezéshez hozza magával a következőket:
· gyermek és a szülők lakcímkártyáját
· a gyermek anyakönyvi kivonatának   
· gyermek és a szülők TAJ kártyáját
· ha tartós beteg, ételallergiás, fejlesztésre járnak arról tájékoztatást kérünk, szakorvosi 
            vélemény fénymásolatát,
· munkáltatói papírt, vagy nyilatkozatot arról, hogy munkába fog állni „X” időben.
· MÁK -tól a családi pótlékról igazolást
· a rendszeres gyermekvédelmi kedvezményről határozatot.
(Másolat készítése nagy segítség), de az eredeti okmányokat is be kell mutatni.

Bölcsődei ellátást Szülő/ gondviselő / törvényes képviselő akkor kérhet:

· Pilisjászfalui lakcímmel rendelkezik, és életvitelszerűen itt tartózkodik
· ha egyik szülője munkaképtelen,
· ha munkába kíván állni,
· ha egyedülálló,
· ha 3 vagy több gyermekes,
· ha a szülő tartósan kórházi kezelés alatt áll,
· ha felsőoktatási intézményben, vagy más intézményben tovább tanul, vagy átképzésre,  
            képzésre jár, és ezt iskolalátogatási igazolás benyújtásával tudja igazolni.
· ha a gyermek szülője, gondviselője, időskorú vagy szociális helyzete miatt nem tud a 
            gyermek napközbeni ellátásáról gondoskodni,
· ha a Gyermekjóléti szolgálat, Gyámügy, Családgondozó, Védőnő, Orvos javasolja a 
            szülő, gondviselő beleegyezésével.

A bölcsődei felvételről az intézményvezető dönt.
 A felvételt nyert gyermekek közül, ha nyomós okból kifolyólag nem tudja megkezdeni a beszoktatást (a megbeszélt időre), maximum egy hónapig tartjuk fenn a helyét. A felszabadult helyekre a várakozó listán lévők, a fellebbezésüket benyújtók újra mérlegelésével kerülhetnek bölcsődénkbe.
 A szülő hozzájárul, hogy a bölcsődei felvételre benyújtó valamennyi adatát, a gyermek elhelyezése céljából tovább kezeljék. Büntetőjogi felelőssége tudatában kijelenti, hogy a közölt adatok a valóságnak megfelelnek.
 Az adatokban történő változás esetén, 8 napon belül köteles bejelenteni az intézménynek, hogy a valóságnak megfelelő adatok álljanak rendelkezésre.
A felvételt nem nyert gyermekek szülei/gondviselői, a határozat ellen fellebbezhetnek Pilisjászfalu Község Jegyzőjéhez, 8 munkanapon belül, írásban. 
Geréb Tünde levelezési címe: 2080 Pilisjászfalu Bécsi u. 33
Felvételkor előnyben részesül az:
· akit egyedülálló szülő nevel,
· akinek családjában három, vagy több gyermek van,
· akinek egyik szülője munkaképtelen,
· akinél egészségügyi vagy szociális indok áll fenn,
· aki gyermekvédelmi kedvezményben részesül.
A gyermek bölcsődébe való felvételét a szülő hozzájárulásával:
· a körzeti védőnő,
· a házi gyermekorvos, vagy házi orvos,
· szociális- illetve családgondozó,
· gyermekjóléti szolgálat,
· gyámhatóság kezdeményezheti.

A szülők igazolható munkahellyel, vagy a felvételkor legalább munkahelyi szándéknyilatkozattal rendelkezzenek, melyben a munkáltató vagy a leendő munkáltató nyilatkozik arról, hogy a Szülő alkalmazásban áll, vagy egy- másfél hónapon belül alkalmazni fogja. A gyermekek felvétele egész évben folyamatos, de férőhely és rászorultság az egyik alapja a felvételnek.

A gyermek felvételét az erre rendszeresített szülő által kitöltött felvételi jelentkezési lap személyes benyújtásával, illetve online, az  ovodavezeto@pilisjászfalu.hu e-mailen keresztül lehet kérni, 2026. április 28 és 29 közötti időszakban.
A gyermek felvétel előtt orvosi vizsgálaton vesz részt, amely megállapítja, hogy:
· a gyermek egészséges közösségben gondozható, nevelhető,
· enyhe fokban sérült, különleges ellátást, korai fejlesztést nem igénylő, egészséges csoportba integráltan ellátható-e,
· A vizsgálat eredményét a bölcsődei törzslapban rögzíteni kell.
Minden felvett gyermek személyes adatait a bölcsődei felvételi könyvben, egyéni nyilvántartási adatlapon tároljuk.
A bölcsődei felvételnél a felvett létszám a férőhelyek 100%-át nem haladhatja túl. 
„42. § (2) Ha a bölcsődei nevelési év közben a gyermek bölcsődébe, mini bölcsődébe történő felvételére veszélyeztetettsége miatt kerül sor, a bölcsődére, mini bölcsődére az e rendeletben meghatározott csoportlétszám legfeljebb a bölcsődei nevelési év végéig 1 fővel túlléphető.”
Taj szám alapján történik az országos adatbázisban való rögzítése gyermekeinknek, napi szintű lejelentési kötelezettséggel történik minden munkanapon.
A bölcsőde nyitvatartási ideje: munkanapokon reggel 6 óra 00 perctől, este 17 óra 00 percig tart.
Térítési díjról
Étkezési díj, amelynek összege 2026.01-tól bruttó 716Ft/fő/nap, a diétás étkezés ára: 765ft/fő/nap.
· A rendszeres gyermekvédelmi kedvezményben részesülő bölcsődés esetében a térítési díj 0 Ft (az eredeti határozat bemutatása szükséges).
· Gondozási díj, amelynek összege 1000 forint/nap/gyermek.
A személyi térítési díj megállapításánál a kedvezményezettek körét a gyermekek védelméről és a gyámügyi igazgatásról szóló 1997. évi XXXI. törvény150. § (6) bekezdése határozza meg.
Megszűnik a gyermek bölcsődei elhelyezése ha:
· ha a megszüntetést a szülő kéri,
· ha a bölcsőde orvosának megállapítása szerint a gyermek egészségi állapota, illetőleg a többi gyermeket veszélyeztető magatartászavara miatt,
(magatartászavar megállapítása előtt kikéri más szakember- pszichológus, gondozónő, gyógypedagógus) véleményét is.
· ha a gyermek hozzátartozója ismételt figyelmeztetések ellenére megsérti a házirendet,
· testvér születése után, a szülési szabadság leteltével, ha az édesanya nem áll munkába.
· ha a térítési díjat felszólítás ellenére sem fizeti meg,
· ha a gyermek óvodai felvételt nyert.

A gyermek a bölcsődében 3. életév betöltéséig (tanév végéig) gondozható-nevelhető.

A gyermeket testi és szellemi fejlettségétől függően orvosi vélemény alapján lehet átadni az óvodának.

Tárgy év december 31-ig, a harmadik életévét betöltő gyermek óvodába megy, ha fejlettségi elmaradása nem indokol még egy év bölcsődei ellátást.
Ha igen, abban az esetben orvosi javaslatra a gyermek 4. életévének betöltését követő augusztus 31-ig gondozható bölcsődében.

